मिथिला धरोहर, मधुबनी। बसंत पंचमी के अवसर पर मधुबनी के सरिसबपाही स्थित लक्ष्मीवती संस्कृत महाविद्यालय के सभागार मे साहित्यिकी के 22सम वार्षिकोत्सवक अवसर पर कार्यक्रम के आयोजन हर्षोल्लास सँ कैल गेल। कार्यक्रमक प्रारंभ आगत अतिथि दीप प्रज्वलित क केलनि। तदुपरांत छात्रा श्री विद्यापति रचित गोसाऊन गीत जय-जय भैरवी गावी के भगवती वंदना सँ श्रोता के मंत्रमुग्ध क देलथि। एही अवसर पर भारत सरकार के परमाणु ऊर्जा विभाग सँ अवकाशप्राप्त वैज्ञानिक डा. योगेन्द्र पाठक वियोगी के साहित्यिकी दिस सँ सम्मानित कैल गेलनि।
 कार्यक्रम मे डा. वियोगी रचित मैथिली कथा संग्रह 'अकटा-मिसिया' के विमोचन डा. किशोरनाथ झा आ कार्यक्रम के अध्यक्षता क रहला प्रो. जितेन्द्र नरायण झा और विशिष्ट अतिथि गिरिजानन्द सिंह द्वारा कैल गेलनि। कार्यक्रम के उदबोधन आ पुस्तक विवेचन डा. जगदीश मिश्र आ स्वागत भाषण डा. किशोरनाथ झा केलनि। कार्यक्रम के मुख्य अतिथि डा. प्रबोध मिश्र जी डा. वियोगी के व्यस्ततम दिनचर्या हेबाक बावजूदो मैथिली कथा संग्रह 'अकटा-मिसिया' लिखवा के लेल धन्यवाद दैइत शुभकामनाएं देलनि। धन्यवाद ज्ञापन डा. यशोदानाथ झा केलनि। मंच संचालन अमल कुमार झा केलनि। एही कथा संग्रह के अहाँ ऑनलाइन साईट sappymart. com पर खरीद सकैत छी। 